

**REPUBLIKA HRVATSKA** -PRIJEDLOG-

**KARLOVAČKA ŽUPANIJA**

OPĆINA CETINGRAD

OPĆINSKO VIJEĆE

Klasa: 021-05/19-01/27-04

Ur.broj: 2133-07/19-01

Cetingrad, 07. studeni 2019. godine

Na temelju članka 31. stavka 13. i članka 65. stavka 2. Zakona o poljoprivrednom zemljištu u vlasništvu Republike Hrvatske („Narodne novine“ br. 20/18) i članka 32. Statuta Općine Cetingrad ("Glasnik Karlovačke Županije" br. 09/13) Općinsko vijeće Općine Cetingrad na 27. (dvadesetsedmoj) sjednici održanoj 07. studenog 2019. godine donijelo je

**ODLUKU**

**o osnivanju i imenovanju Povjerenstva za**

**zakup i prodaju poljoprivrednog zemljišta u**

**vlasništvu Republike Hrvatske na području**

**Općine Cetingrad**

**Članak 1.**

Ovom Odlukom se osniva i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske za područje Općine Cetingrad. Povjerenstvo čini pet članova: po jedan predstavnik pravne, geodetske i agronomske struke te dva predstavnika Općinskog vijeća Općine Cetingrad.

**Članak 2.**

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Općine Cetingrad (u daljnjem tekstu: Povjerenstvo) imenuju se:

1) Osman Mušić, dip.iur.,

2) Mario Novosel, dipl.ing.geod.,

3) Milan Gašparin, mag.ing.agr.,

4) Nikola Paulić, član Općinskog vijeća,

5) Milan Capan, član Općinskog vijeća.

**Članak 3.**

Mandat članova Povjerenstva imenovanih iz reda članova Općinskog vijeća, traje do isteka tekućeg mandata Općinskog vijeća Općine Cetingrad.

**Članak 4.**

Povjerenstvo predlaže Općinskom vijeću Općine Cetingrad odluku o izboru najpovoljnije ponude za zakup/prodaju poljoprivrednog zemljišta u vlasništvu Republike Hrvatske.

**Članak 5.**

Stručne poslove za potrebe Povjerenstva vezane uz provedbu postupaka javnog natječaja za zakup i prodaju poljoprivrednog zemljišta u vlasništvu RH, kao i sve ostale poslove, obavlja Jedinstveni upravni odjel Općine Cetingrad.

**Članak 6.**

Ova Odluka stupa na snagu osmog dana od dana objave u „Glasniku Karlovačke županije“.

Predsjednik

Općinskog vijeća

\_\_\_\_\_\_\_\_\_\_\_\_\_\_\_\_\_\_\_

Milan Capan